Държавен вестник, бр. 89, 2024 г., стр. 29

БРОЙ  89	
Д Ъ Р Ж А В Е Н  В Е С Т Н И К 	
СТР.  29   
могли основателно да се очаква да доведат 
до това някое от изявленията по член 9.1 
по-горе да стане невярно или подвеждащо.
(d) Санкции
Гарантът няма право, пряко или непряко:
(i)  да влиза в бизнес отношения с 
и/или предоставя средства и/
или икономически ресурси на 
или в полза на което и да е 
Санкционирано лице; или
(ii) да финансира цялото или част 
от всяко плащане по това Гаран­
ционно споразумение от постъ­
пления, получени от дейности 
или бизнес със Санкционира­
но лице, лице, което нарушава 
Санкциите, или по какъвто и 
да е начин, който би довел до 
нарушение от самия него и/или 
от банката на каквито и да било 
Санкции.
Член 10
Спазване на закона
Гарантът ще спазва във всички отношения 
всички закони и разпоредби, които важат 
за него или за което и да е Финансиране 
на подпроект по Договора за финансиране.
Член 11
Данъци
11.1. Всички данъци и фискални такси, 
произтичащи от или във връзка с това Га­
ранционно споразумение, се поемат от Га­
ранта. Гарантът извършва всички плащания 
по настоящото Гаранционно споразумение 
брутно без удържане или приспадане на 
данъци и фискални такси.
11.2. Ако някоя сума по отношение на 
приложимите данъци и фискални такси 
трябва да бъде приспадната, удържана или 
задържана от някоя сума, дължима съгласно 
това Гаранционно споразумение, Гарантът се 
задължава да заплати такава допълнителна 
сума, каквато може да е необходима, за да 
гарантира, че Бенефициерът получава нетна 
сума, равна на пълната сума, на която има 
право съгласно това Гаранционно споразу­
мение.
11.3. Гарантът се задължава да изплати и 
да предпази Бенефициера от всякакви суми, 
разходи или загуби, понесени от Бенефициера 
във връзка с всякакви гербови такси, регист­
рации или подобни данъци или нотариални 
такси, които са дължими за Гаранта.
Член 12
Лихва за просрочие
12.1. При спазване на чл. 12 по-долу, ако 
Гарантът не плати дължима от него сума по 
това Гаранционно споразумение: (i) в рамките 
на съответния Период на плащане, съглас­
но чл. 5.2, или (ii) по друг начин, съгласно 
чл. 3.2, се начислява лихва без уведомление 
(на френски: mise еп demeure; на български: 
без уведомление) за всяка просрочена сума, 
платима съгласно сроковете на това Гаран­
ционно споразумение, считано от изтичането 
на съответния Период на плащане до датата 
на плащане от Гаранта, при лихвен процент 
за просрочие, равен на 2 % (два процента) 
годишно плюс EURIBOR (1 (един) месец) 
(както е приложим към действителната дата 
на плащане от Гаранта). За целите на опре­
деляне на EURIBOR съответните периоди 
по смисъла на Приложение II са последова­
телни периоди от един месец, започващи от 
изтичането на Периода на плащане.
12.2. Лихва за просрочие върху всяка 
сума, представляваща лихва, се дължи само 
в резултат на съдебен иск или специално 
споразумение между Бенефициера и Гаранта 
и при условие че тази лихва се дължи поне 
за една цяла година.
12.3. Всяка лихва по това Гаранционно 
споразумение се начислява за всеки изминал 
ден и се изчислява въз основа на действи­
телния брой на изминалите дни и година от 
360 (триста и шестдесет) дни.
Член 13
Други такси
Гарантът поема собствените си разходи 
и разноски (включително съдебни такси), 
направени в резултат на договарянето, под­
готовката, регистрацията или превода на 
настоящото Гаранционно споразумение.
Всички такси, разходи и разноски (вклю­
чително съдебни такси), направени в резултат 
на изпълнението на настоящото Гаранционно 
споразумение, се поемат от Гаранта.
Член 14
Валута на погасителните вноски
Всяко плащане, което трябва да бъде 
извършено от Гаранта по това Гаранционно 
споразумение, се извършва в евро.
Член 15
Уведомления
15.1. Всяко известие или друго съобщение, 
дадено по това Гаранционно споразумение, 
трябва да бъде в писмена форма и освен ако 
не е посочено друго, може да бъде направено 
с писмо или електронна поща.
15.2. Известия и други съобщения, за кои­
то са предвидени фиксирани срокове в това 
Гаранционно споразумение или които сами 
определят срокове, обвързващи за адресата, 
могат да се извършват чрез доставка на ръка, 
препоръчано писмо или по електронна поща. 
Такива известия и съобщения се считат за 
получени от другата Страна: